CELEX: 62018TN0692
Language: lt
Date: 2018-11-23 00:00:00
Title: Byla T-692/18: 2018 m. lapkričio 23 d. pareikštas ieškinys byloje Montanari / EIVT

28.1.2019   
            
            
               LT
            
            
               Europos Sąjungos oficialusis leidinys
            
            
               C 35/27
            
         
      2018 m. lapkričio 23 d. pareikštas ieškinys byloje Montanari / EIVT
      
      (Byla T-692/18)
      (2019/C 35/33)
      Proceso kalba: prancūzų
      
         Šalys
      
      
         Ieškovas: Marco Montanari (Emilijos Redžas, Italija), atstovaujamas advokatų A. Champetier ir S. Rodrigues
      
         Atsakovė: Europos išorės veiksmų tarnyba
      
         Reikalavimai
      
      Ieškovas Bendrojo Teismo prašo:
      
                  —
               
               
                  pripažinti šį ieškinį priimtinu ir pagrįstu;
               
            
                  —
               
               
                  panaikinti ginčijamą sprendimą, kuriuo atsisakoma visiškai ar iš dalies leisti ieškovui susipažinti su minėtu sprendimu;
               
            
                  —
               
               
                  priteisti iš atsakovės visas šioje instancijoje patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Šis ieškinys pateiktas dėl 2018 m. spalio 24 d. Europos išorės veiksmų tarnybos sprendimo, kuriuo atsisakoma leisti ieškovui susipažinti su 2017 m. liepos 29 d. ataskaita, kurią 2017 m. liepos 29 d. parengė skyriaus „Misijų parama“ vadovas, atlikęs taikinimo procedūrą.
      Grįsdamas ieškinį ieškovas remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad pažeistas Reglamentas 1049/2001, SESV 15 straipsnio 3 dalis ir Europos Sąjungos pagrindinių teisių chartijos 42 straipsnis. Konkrečiai ieškovas teigia, kad visuomenės galimybė susipažinti su institucijų dokumentais yra teisės principas, o atsisakymas ją suteikti yra išimtis. Reglamento 1049/2001 4 straipsnyje nurodytos išimtys, kuriomis rėmėsi Europos išorės veiksmų tarnyba, negali pateisinti atsisakymo leisti susipažinti su dokumentais, motyvuojant tuo, kad neįvykdytos minėtame straipsnyje įtvirtintos sąlygos.
               
            
                  2.
               
               
                  Antrasis ieškinio pagrindas grindžiamas tuo, kad pažeistas SESV 296 straipsnis ir Europos Sąjungos pagrindinių teisių chartijos 41 straipsnis, nes ginčijamuose sprendimuose nenurodyti motyvai arba nurodyti motyvai yra nepakankami.
               
            
                  3.
               
               
                  Trečiasis ieškinio pagrindas grindžiamas tuo, kad pažeistas proporcingumo principas.